|  |
| --- |
| REPUBLIKA HRVATSKAOPĆINSKI SUD U PULI-POLAURED PREDSJEDNIKA SUDAKranjčevićeva 8,52100 Pula-Pola |

Komisija za provedbu oglasa

Broj 7 Su-506/2021-31

Pula, 17. rujna 2021.

Temeljem članka 4. i članaka 10. do 14. Uredbe o raspisivanju i provedbi javnog natječaja i internog oglasa u državnoj službi (Narodne novine broj 78/17) Komisija za provedbu oglasa koji je pod brojem 7 Su-506/2021 objavljen na oglasnoj ploči Hrvatskog zavoda za zapošljavanje u Puli, web stranici Općinskog suda u Puli-Pola i web stranici Ministarstva pravosuđa i uprave dana 20. kolovoza 2021. godine, za prijam u državnu službu za radno mjesto administrativni referent – upisičar (1 izvršitelj), daje slijedeću

OBAVIJEST KANDIDATIMA
O DANU ODRŽAVANJA I NAČINU PROVEDBE
POSTUPKA TESTIRANJA

Testiranje i razgovor s kandidatima koji su podnijeli pravodobne i uredne prijave te ispunjavaju formalne uvjete objavljene u oglasu, održat će se u prostorijama sobe br. 4 (prizemlje, hodnik desno) Općinskog suda u Puli-Pola dana

**30. rujna 2021. godine s početkom u 08,00 sati.**

1. **Skupina u 8,00 sati:**

M.M

 A.P.

H.B.

K.J.

D.L.

N.V.

 **2. Skupina U 8,30 SATI**

D.M.

D.B.

I.Š.

A.L.

K.B.

M.G.

1. **Skupina u 9,00 sati:**

M.B.

P.Z.

T.M.

J.K.

H.K.

Osobe koje ne ispunjavaju formalne uvjete ili nisu podnijele pravovremene i uredne prijave na oglas, ne smatraju se kandidatima i bit će o tome pisano obaviještene. Za kandidata koji nije pristupio testiranju, smatrat će se se da je povukao prijavu na oglas.

Svi kandidati dužni su pri dolasku na testiranje imati zaštitnu masku i svoju kemijsku olovku.

Sadržaj testiranja:
1) Pisani dio testiranja iz Sudskog poslovnika

2) Razgovora (intervjua) kandidata s komisijom za provedbu oglasa.

Postupak testiranja – pravila testiranja i način bodovanja:

Testiranju mogu samo pristupiti kandidati koji dođu u zakazano vrijeme.

Po dolasku na testiranje od svakog kandidata bit će zatraženo da predoči odgovarajuću identifikacijsku ispravu, radi utvrđenja identiteta kandidata.

Testiranju ne mogu pristupiti kandidati koji ne mogu dokazati identitet, osobe koje ne ispunjavaju formalne uvjete oglasa, te osobe za koje se utvrdi da nisu podnijele prijavu na oglas za radno mjesto za koje se obavlja testiranje.

Nakon što se utvrdi identitet kandidata pristupit će se pisanju pisanog testa.

Kandidati su dužni pridržavati se utvrđenog vremena i rasporeda testiranja. Za vrijeme testiranja kandidati ne smiju:

a) koristiti se bilo kakvom literaturom ili bilješkama,
b) koristiti mobitel ili druga komunikacijska sredstva,
c) napuštati prostoriju u kojoj se vrši provjera znanja,
d) razgovarati s ostalim kandidatima ili na drugi način remetiti mir i red.

Kandidati koji bi se ponašali neprimjereno ili bi prekršili jedno od gore navedenih pravila bit će udaljeni s testiranja, a njihov postignuti rezultat Komisija neće priznati niti ocijeniti.

Pisani dio testiranja sastoji se od 20 pitanja iz Sudskog poslovnika u trajanju od 15 minuta i vrednovat će se na način da za svaki točan odgovor kandidat/kinja ostvaruje 0,5 bodova.

Smatra se da je kandidat/kinja zadovoljio/la na pisanom dijelu testiranja ako je ostvario najmanje 5 bodova, sukladno gornjem bodovanju.

Kandidati koji uspješno polože pisani dio pristupit će *razgovoru s Komisijom (intervju).*

Komisija kroz razgovor s kandidatima utvrđuje interese, profesionalne ciljeve i motivaciju kandidata za rad u državnoj službi, te utvrđuje i stečeno radno iskustvo u struci i rezultate ostvarene u njihovu dotadašnjem radu. Svaki kandidat može dobiti od nula do deset (0-10) bodova.

Nakon provedenog testiranja i razgovora (intervjua), Komisija će utvrditi Rang listu kandidata prema ukupnom broju bodova ostvarenih na testiranju i razgovoru (intervjuu). Komisija dostavlja čelniku tijela izvješće o provedenom postupku i prilaže rang lista kandidata prema ukupnom broju bodova ostvarenih na testiranju i razgovoru.

Svi kandidati prijavljeni na oglas (koji nisu izgubili to svojstvo) imaju pravo uvida u dokumentaciju koja se odnosi na oglas i to u onom dijelu koji se odnosi na njih.

Komisija za provedbu oglasa

Predsjednik Komisije

Dijana Danevski